เชือดคอ 3 ขวบ แม่ป่วยซึมเศร้า (คลิป)
เครียดรักล่ม 2 หนซ้อน ซํ้าถูกฝรั่งหลอกถ่ายโป๊,แม่โหดใช้มีดปาดคอลูกชายวัย 3 ขวบดับสยอง หลังช้ำรักเลิกรากับสามีเก่าไปมีชายคนใหม่ แต่ชีวิตยังไม่สมหวังกระทั่งถูกชายชาวต่างชาติหลอกให้ถ่ายคลิปโป๊โพสต์ส่งเพื่อแลกกับเงิน แต่เพื่อนรู้เรื่องไปก๊อบปี้คลิปขู่รีดเงินอีก เครียดจนป่วยเป็นโรคซึมเศร้า หยิบมีดปาดคอลูก แล้วปาดคอตัวเองหวังตายตาม แต่คมมีดไม่เข้าผิวหนัง ตำรวจส่งตัวเข้าห้องขัง เกิดคลั่งพยายามผูกคอฆ่าตัวตาย แต่ช่วยชีวิตทัน,เหตุสลดแม่ปาดคอลูกชายดับสยองรายนี้ เปิดเผยเมื่อเวลา 19.00 น. วันที่ 21 ก.พ. ร.ต.อ.นิยุทธ ยศสมบัติ รอง สว. (สอบสวน) สภ.เมืองยโสธร รับแจ้งเหตุเด็กถูกทำร้ายได้รับบาดเจ็บ ภายในบ้านเลขที่ 26 หมู่ 7 บ้านเหมือดแอ่ ต.ค้อเหนือ อ.เมืองยโสธร ไปตรวจพร้อมด้วย พ.ต.อ.วิกรม ลียะวณิช ผกก. พ.ต.ท.ชัยบัญชา กองทอง รอง ผกก. (สอบสวน) พ.ต.ท.ปรีชา เนติวัชรเวช รอง ผกก.สส. และเจ้าหน้าที่กู้ภัยร่วมใจยโสธร,ที่เกิดเหตุเป็นบ้าน 2 ชั้น ครึ่งปูนครึ่งไม้ บริเวณชั้นล่างเป็นห้องโถงพบ ด.ช.เอ อายุ 3 ขวบ นอนจมเลือดหายใจรวยริน ถูกมีดปาดคอเป็นแผลเหวอะ เจ้าหน้าที่นำส่ง รพ.ยโสธร แต่เสียชีวิตระหว่างทาง ส่วนผู้ก่อเหตุทราบชื่อ น.ส.นิภาพร หรือนิด ธรรมสะทอน อายุ 19 ปี แม่น้องเอ ร่ำไห้อยู่ในบ้าน เสื้อผ้า เปื้อนเลือด ผิวหนังบริเวณลำตัวแดงเป็นทางยาว พบมีดปลายแหลมอยู่ข้างตัว 1 เล่ม เจ้าหน้าที่เก็บไว้เป็นหลักฐาน,สอบสวน น.ส.นิภาพรทราบว่า เกิดอาการเครียดตัดสินใจฆ่าตัวตายพร้อมกับลูกชาย เพื่อจบปัญหาต่างๆในชีวิต ช่วงเกิดเหตุลูกนั่งเล่นอยู่ในบ้าน ตนล็อกตัวลูกแล้วใช้มีดปาดคอไปหลายครั้ง ลูกพยายามดิ้นทุรนทุรายเลือดไหลนองพื้น กระทั่งร่างแน่นิ่ง จากนั้นตนใช้มีดเล่มเดียวกันปาดคอตัวเองเพื่อตายตามลูกชาย แต่คมมีดไม่เข้าผิวหนังมีเพียงรอยแดงที่ลำคอเท่านั้น เมื่อมองกลับไปดูลูกชายเกิดสำนึกผิด อุ้มลูกไปที่หน้าบ้านร้องตะโกนให้ญาตินำส่งโรงพยาบาล ต่อมาลูกเสียชีวิต ตนเสียใจมากอยากจะตายไปพร้อมกับลูก,นายบุญ ธรรมสะทอน อายุ 42 ปี พ่อ น.ส.นิภาพร เปิดเผยว่า ลูกสาวอยู่กินกับสามีเก่ามีลูกด้วยกัน คือน้องเอ แต่ภายหลังทั้งคู่มีเรื่องทะเลาะกัน กระทั่งเลิกราไปประมาณ 2 ปี ลูกสาวและน้องเอย้ายมาอยู่กับปู่ที่บ้านที่เกิดเหตุ ส่วนตนพักอยู่อีกหลังใกล้กัน ต่อมาลูกสาวคบหากับแฟนคนใหม่เป็นชาว จ.มุกดาหาร อยู่กันได้ 4 เดือน ก็เลิกกันไป ทำให้ลูกสาวเกิดอาการเครียด เก็บตัวเงียบ และป่วยเป็นโรคซึมเศร้า,นายบุญเปิดเผยอีกว่า เมื่อสัปดาห์ที่ผ่านมา ลูกสาวไปปรึกษาแม่ว่าถูกชายชาวต่างชาติหลอกให้ถ่ายคลิปโป๊เปลือยของตัวเองโพสต์ผ่านเฟซบุ๊กส่งไปให้ดูแบบส่วนตัว เพื่อแลกกับเงินค่าจ้าง ขณะนั้น มีเพื่อนลูกสาวชื่อนก ก๊อบปี้คลิปดังกล่าวในเฟซบุ๊กส่วนตัวของลูกสาวไว้ ติดต่อขู่ขอเงิน 3,000 บาท หากไม่ให้จะนำคลิปออกไปเผยแพร่ ทำให้ลูกสาวเกิดอาการเครียด กระทั่งมาก่อเหตุสลดในครั้งนี้ ตำรวจคุมตัว น.ส.นิภาพร ส่งดำเนินคดีในข้อหาฆ่าผู้อื่นโดยเจตนา,ภายหลังก่อเหตุตำรวจควบคุมตัว น.ส.นิภาพร เข้าห้องขัง สภ.เมืองยโสธร ตั้งแต่ค่ำวันที่ 21 ก.พ. สิบเวรเฝ้าห้องขังโทร.มาแจ้งให้พ่อแม่ของผู้ต้องหาทราบว่า ลูกสาวเกิดอาการคลุ้มคลั่งถอดเสื้อผูกโยงกับเหล็กลูกกรงห้องขัง เพื่อจะฆ่าตัวตายตามลูกหลายครั้ง เจ้าหน้าที่พยายามพูดเกลี่ยกล่อมจนอาการสงบ ขณะที่ พ.ต.อ.วิกรม ลียะวณิช ผกก.สภ.เมืองยโสธร กำชับเจ้าหน้าที่ตำรวจที่เข้าเวรให้เฝ้าระวังผู้ต้องหา และดูแลอย่างใกล้ชิดเพื่อป้องกัน ผู้ต้องหาฆ่าตัวตาย
แม่โหดใช้มีดปาดคอลูกชายวัย 3 ขวบดับสยอง หลังช้ำรักเลิกรากับสามีเก่าไปมีชายคนใหม่ แต่ชีวิตยังไม่สมหวังกระทั่งถูกชายชาวต่างชาติหลอกให้ถ่ายคลิปโป๊โพสต์ส่งเพื่อแลกกับเงิน
แม่โหดปาดคอลูก,ถูกฝรั่งหลอกถ่ายโป๊,เครียดรักล่ม,โรคซึมเศร้า,นิภาพร ธรรมสะทอน,ยโสธร,ข่าวหน้า1